open-index/open-wikipedia-markdown huggingface dataset:
Corona

**Corona** môže byť:
* latinsky: veniec, koruna, pozri veniec a koruna (ozdoba)
* vo veterinárskej anatómii: korunka, t. j. obruba kopyta, pozri korunka (kopyto)
* v astronómii: pôvodný latinský názov súhvezdia Severná koruna (*Corona Borealis*), pozri Severná koruna
* značka mexického piva, pozri Corona (pivo) 
* vo vojenstve:
** britská taktika rušenia počas druhej svetovej vojny, pozri Operácia Corona
** americký program strategických špionážnych družíc v rokoch 19591972, pozri Corona (kozmický program)
* sídlo:
** historický, latinský názov pre mesto Brašov (rum. *Brașov*) v Rumunsku, pozri Brašov (mesto)
** v Spojených štátoch:
*** mesto v Južnej Dakote v okrese Roberts County, pozri Corona (Južná Dakota)
*** mesto v Kalifornii v okrese Riverside County, pozri Corona (Kalifornia)
*** nezačlenené sídlo (*unincorporated community*) v Minnesote v okrese Carlton County, pozri Corona (Minnesota)
*** nezačlenené sídlo (*unincorporated community*) v Missouri v okrese Oregon County, pozri Corona (Missouri)
*** dedina v Novom Mexiku v okrese Lincoln County, pozri Corona (Nové Mexiko)
*** časť štvrte Queens v meste New York, pozri Corona (Queens)
*** nezačlenené sídlo (*unincorporated community*) v Tennessee v okrese Tipton County, pozri Corona (Tennessee)
** súčasné pomenovanie mayského mesta objaveného v Guatemale v roku 1996, pozri La Corona
* priezvisko, pozri Corona (priezvisko)
* rodné (krstné) meno, napr.:
** Corona Schröterová, nemecká speváčka, hudobníčka a hudobná skladateľka (17511802)

## Pozri aj
* Južná koruna (*Corona Australis*)
* korona, hovorový výraz
* koróna
* korunka (zub) (*corona dentis*)
* lúčovitý veniec (*corona radiata*)
* riasnicová korunka (*corona ciliaris*)
* Toyota Corona
* vráskovcová korunka (*corona ciliaris*)
* veniec rohového výbežku, staršie aj korunka rohového výbežku (*corona processus cornualis*)
* veniec žaluďa (*corona glandis*)

## Referencie
Zoznam majstrovstiev Európy na Slovensku

**Zoznam majstrovstiev Európy na území Slovenska** je prehľad majstrovstiev Európy a iných významných športových podujatí celoeurópskeho významu v rôznych športoch, ktoré sa konali na území Slovenska. Mnohé z nich usporiadali, keď bolo súčasťou Česko-Slovenska.

## História
Prvým kontinentálnym šampionátom na na našom území boli už v roku 1900 ME v rýchlokorčuľovaní. V roku 1925 sa konali na Štrbskom Plese a v Starom Smokovci 10. majstrovstvá Európy v ľadovom hokeji, ktoré sa mali pôvodne hrať v Prahe.  Krasokorčuliarska elita sa štyrikrát stretla v Bratislave.   Bratislava bola spoluorganizátorom ME v basketbale mužov 1981 , na zimnom štadióne Ondreja Nepelu sa v zápasoch skupiny A predstavila reprezentácia Česko-Slovenska. Prievidza privítala v novej športovej hale v roku 1980 najlepších európskych zápasníkov v oboch štýloch . 

V ére samostatnosti Slovensko usporiadalo viacero európskych šampionátov, z olympijských športov v stolnom tenise, džude, vzpieraní a vo vodnom slalome.

## Majstrovstvá Európy na Slovensku

## Majstrovstvá Európy juniorov na Slovensku

## Pozri aj
*Zoznam majstrovstiev sveta na Slovensku
*Zoznam slovenských majstrov Európy
*Zoznam slovenských majstrov sveta

## Referencie

Kategória:Majstrovstvá Európy
Kategória:Športové podujatia na Slovensku
Kategória:Športové podujatia v Česko-Slovensku
Kategória:Športové zoznamy
Užovka fŕkaná

**Užovka fŕkaná** (lat. *Natrix tessellata*) je európsky nejedovatý had z čeľade užovkovitých, podčeľade Natricinae a rodu Natrix. Má rada vodné prostredie viac ako užovka obojková. Je veľmi plachá, v prípade nebezpečenstva rýchlo unikne do vody, pláva najmä pod hladinou. Je dlhá 70 až 100 cm. Podľa Medzinárodnej únie na ochranu prírody a prírodných zdrojov užovka fŕkaná patrí medzi najmenej ohrozené druhy, trend celkovej populácie je klesajúci, vo veľkej časti jej areáli rozšírenia je bežná, veľmi zriedkavá je na Cypre, početnosť klesá v Izraeli aj v Egypte.

## Výskyt a stav na Slovensku
Ekosozologický status od roku 2001  *VU* - zraniteľný.

Odhadovaná veľkosť populácie v rokoch 20072012 bola 1 0005 000 jedincov pre panónsky bioregión a 100500 pre alpský bioregión. Krátkodobý trend za posledných 12 rokov (20002012) bol *klesajúci*. Dlhodobý trend od roku 1988 (19882012) bol *neznámy*. Kvalita biotopov bola vyhodnotená ako *priemerná* a *klesajúca* v krátkodobom i dlhodobom trende.

Odhadovaná veľkosť populácie v rokoch 20132018 bola 1 0005 000 pre panónsky bioregón a 100500 pre alpský bioregión. Krátkodobý trend za posledných 12 rokov (20072019) bol *klesajúci*. Kvalita i plocha obývaného biotopu bola vyhodnotená ako klesajúca.
 
Z pohľadu výskytu v Karpatoch bol v rámci projektu Bioregio vypracovaný návrh ekosozologického statusu za celé pohorie ako *NT* - takmer ohrozený a za Slovensko *VU* - zraniteľný.

## Ochrana
Je zákonom chránená, spoločenská hodnota je 800 €  (Vyhláška MŽP č. 170/2021). Druh je zaradený do Bernského dohovoru (Príloha III) a smernici o biotopoch (Príloha IV).

## Referencie

## Iné projekty

Kategória:Užovkovité
Kategória:Najmenej ohrozené druhy
Kategória:Zákonom chránené živočíchy na Slovensku
Robert Cvek

**Robert Cvek** (* 6. január 1979, Krnov) je český šachový veľmajster (GM). Tento titul získal v roku 2007. Jeho súčasný rating ELO (marec 2020) je 2491. Jeho najvyšší rating ELO dosiahol hodnoty 2563, a to v máji roku 2012. Patrí medzi TOP 15 českých šachistov.

V českej šachovej extralige hrá za prestížny 1. Novoborský šachový klub. S týmto tímom opakovane extraligu vyhral a v roku 2013 s ním získal zlatú medailu v Európskom pohári klubov.

Reprezentoval Česko na šachovej olympiáde v Turíne v roku 2006.

Narodil sa v Krnove, v súčasnosti však býva v Ostrave.

## Referencie


Kategória:Osobnosti z Krnova
Kategória:Českí šachisti
Kategória:Šachoví veľmajstri
Vought FU

**Vought FU** bol americký dvojplošník, ktoré koncom 20. rokov 20. storočia používalo americké námorníctvo ako stíhacie lietadlo.

## Vznik a vývoj
V máji 1922 prešla Lewis and Vought Corporation reorganizáciou a vznikla firma Chance Vought Corporation. Prvým produktom tejto spoločnosti bolo dvojmiestne prieskumné lietadlo UO-1, ktoré dokázalo pomocou katapultu štartovať z bojových lodí. 

V roku 1926 vyvíjali firmy Boeing a Curtiss pre americké námorníctvo dve sľubné stíhačky, ktoré mohli štartovať pomocou katapultov. Išlo o stroje XF3B-1 a XF7C-1, ale ich dodávky sa mali zrealizovať až neskôr. Preto sa letecký úrad amerického námorníctva v júni 1926 rozhodol pre dočasné riešenie a objednal 20 lietadiel UO-3, čo bol jednomiestny stíhací variant UO-1. V októbri 1926 bol názov stíhačky zmenený na **FU-1** a do apríla 1927 bola celá ich dodávka zrealizovaná.

V júni 1928 už tieto lietadlá slúžili na palube amerických bojových lodí ako súčasť letky VF-2B. Ich operačné nasadenie však bolo pomerne krátke, pretože už v auguste 1928 ich začalo americké námorníctvo nahrádzať modernejšími stíhacími bombardérmi Boeing F3B-1. Stíhačky FU-1 boli následne prerobené na dvojmiestne cvičné lietadlá a označené **FU-2**. Okrem amerického námorníctva prevádzkovalo lietadlá FU-1 námorníctvo a letectvo Peru. K definitívnemu vyradeniu tohto typu zo služby došlo v roku 1929.

## Konštrukcia
Dvojplošník bol vyrobený z dreva a oceľových rúrok, ktoré boli potiahnuté tkaninou. Dvojlistá vrtuľa bola poháňaná hviezdicovým motorom Wright J-5 (R-790) Whirlwind s výkonom 220 konských síl. V porovnaní s UO-1 sa zvýšila konštrukčná pevnosť lietadla, aby mohlo pri strmhlavom lete dosiahnuť rýchlosť až /h. Výzbroj tvorili dva guľomety kalibru  synchronizované tak, aby strieľali cez rotujúce lopatky vrtule. Namiesto podvozku malo lietadlo pod trupom jeden veľký plavák a pod krídlami dva menšie plaváky. V prípade potreby prevádzkovať lietadlo z pozemných letísk, mohli byť plaváky nahradené konvenčným kolesovým podvozkom.

## Používatelia
*  Peru
: Námorníctvo Peru - prevádzkovalo 2 lietadlá
: Vzdušné sily Peru - prevádzkovalo 2 lietadlá
*  Spojené štáty
: United States Navy
  
## Technické údaje (FU-1)
náhľad|Nákres UO-1

* **Posádka:** 1
* **Dĺžka:** 
* **Rozpätie:** 
* **Výška:** 
* **Plocha krídel:** 
* **Hmotnosť (prázdny):** 
* **Hmotnosť (vzletová):** 
* **Pohon:** 1x hviezdicový motor Wright J-5 (R-790) Whirlwind s výkonom 220 konských síl

* **Maximálna rýchlosť:** /h
* **Dostup:** 
* **Dolet:**  
* **Stúpavosť:** /s 

#### Výzbroj
* 2x guľomet kalibru 

## Referencie

Kategória:Stíhacie lietadlá USA
Kategória:Palubné lietadlá USA
Kategória:Lietadlá Vought
Rennes School of Business

**Rennes School of Business** je európska biznis škola nachádzajúca sa v Rennes vo Francúzsku. Bola založená v roku 1990.

## Charakteristika
Rennes SB je trojnásobne akreditovaná medzinárodnými AMBA, EQUIS a AACSB. Škola má cca 13 800 absolventov.

## Študijné programy
Rennes SB má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. V portfóliu sú tak isto Executive MBA. Rennes SB udeľuje aj PhD titul.

## Umiestnenia v rebríčkoch
V roku 2019 sa program Master in Management umiestnil na 51. mieste v globálnom rebríčku Financial Times.

## Referencie


## Externé odkazy
* Oficiálna stránka
* Stránka absolventov

Kategória:Súkromné vysoké školy vo Francúzsku
Kategória:Rennes
Siderolit

**Siderolit** môže byť:
**ako typ meteoritu:*
**železokamenný meteorit, pozri siderolit (železokamenný meteorit)
**(nesprávne?): železný meteorit, synonymum: siderit, pozri siderit (železný meteorit)
**staršie: mezosiderit
*v keramickom priemysle: kamenina s lakovaným povrchom kovových farieb (vyrábala sa v 19. stor. v severných Čechách), pozri siderolit (kamenina)

## Zdroje
Siderolit (železokamenný meteorit)

náhľad|Pallasit, jeden zo siderolitov, z oblasti Esquel vo Vale Inco Limited Gallery of Minerals v Royal Ontario Museum, Kanada.
**Siderolit** (iné názvy: **železokamenný meteorit**, **železno-kamenný meteorit**, **železnokamenný meteorit**, **kamenno-železný meteorit**) je meteorit, ktorý je svojím zložením prechodom medzi železným meteoritom (sideritom) a kamenným meteoritom (aerolitom). Obsahuje teda približne rovnakou mierou zastúpené jednak železo, nikel a kobalt a jednak kremičitanový materiál (pyroxény a olivín).

Druhy siderolitov sú: pallasit, siderofyr, grahamit, mezosiderit a lodranit.

## Referencie

Kategória:Meteority
Hikaru Nakamura

**Hikaru Nakamura** (* 9. december 1987, Hirakata, Japonsko) je japonsko-americký šachový veľmajster. Patrí medzi svetovú šachovú špičku.

## Detstvo
Nakamura sa narodil v Hirakate v prefektúre Osake. Jeho matka Carolyn Merrow Nakamura má americký pôvod a jeho otec, Šuiči Nakamura japonský. Keď mal dva roky, jeho rodina sa presťahovala do Spojených štátov. Nakamurovi rodičia sa rozviedli v roku 1990, keď mal 3 roky. Šach začal hrať v siedmich rokoch. Trénerom bol jeho srílanský nevlastný otec, majster FIDE a autor šachových publikácií Sunil Weeramantry.

## Prvé úspechy
Vo veku 10 rokov sa stal najmladším hráčom, ktorý dosiahol titul šachového majstra v šachovej federácii Spojených štátov, čím prekonal rekord, ktorý pred ním držal Vinay Bhat. V roku 2003 vo veku 15 rokov a 79 dní sa stal najmladším Američanom, ktorý získal titul veľmajstra, čím prekonal rekord Bobbyho Fischera o tri mesiace (rekord mu už nepatrí). 

## Twitch streaming
Hikaru je momentálne známy tým, že produkuje obsah na sociálnych sieťach, najmä na platforme Twitch, kde má najodoberanejší a zároveň najsledovanejší kanál v kategórii chess (šach), a na platforme Youtube, kde nahráva high-lights zo svojich streamov. 

## Jeho odkaz
V šachovej komunite je známy najmä tým, že počas pandémie koronavírusu zapríčinil tzv. chess boom (spopularizoval šach pomocou kolaborácii s inými tvorcami obsahu na Internete a tým priviedol viac hráčov ku hre). 

Taktiež je známy spropagovaním šachového otvorenia "Bongcloud Attack", závislosťou na kofeíne a záľubou pozerať sa na svoj strop počas kalkulovania šachových pozícii. 

Zaraďuje sa medzi najlepších hráčov rýchleho šachu (Blitz/Bullet), ak nie najlepšieho na svete, v ktorom si udržuje stabilne vysoký Elo rating v "over the board" šachu, ale aj na najpoužívanejšej online stránke chess.com.  

## Referencie

## Iné projekty

Kategória:Šachoví veľmajstri
Kategória:Šachisti USA
Kategória:Osobnosti USA japonského pôvodu
Kategória:Osobnosti z prefektúry Osaka
Kathy Bakerová

**Katherine Whitton Baker** (* 8. jún 1950, Midland, Texas, USA) je americká herečka.

## Životopis
Bakerová sa narodila v Midlande v Texase. Je dcérou geológa Johna Seawanda Bakera a jeho francúzskej manželky Helen Andree. Navštevovala strednú školu na Mills High School v Millbrae v Kalifornii, ktorú končila v roku 1968. Jej inštruktorka drámy, Allen Knight, bola hlavným vplyvom jej túžby stať sa profesionálnou herečkou. Začiatkom 70. rokov študovala herectvo na Kalifornskom inštitúte umenia. Neskôr získala titul B.A. titul (1977) na UC Berkeley.

## Kariéra
Bakerová začala svoju hereckú kariéru v divadle, v San Francisco's Magic Theatre a účinkovala v niekoľkých hrách Sama Sheparda. Neskôr sa dostala do inscenácie *Fool for Love* (1983), ktorá sa konala mimo Broadwayu, kde sa objavila po boku Eda Harrisa. Za túto úlohu získala cenu Obie. V tom istom roku bola obsadená ako Louisa Shepard, manželka Alana Sheparda, v dráme *The Right Stuff*.

Objavila sa tiež ako prostitútka v dramatickom predstavení *Smart* (1987) a zotavujúca sa alkoholička a obeť domáceho násilia v *Clean and Sober* (1988) po boku herca Michaela Keatona.

Menšiu úlohu mala aj v dráme Tima Burtona, *Edward Scissorhands*, kde hrala po boku Johnnyho Deppa, Winony Ryder či Dianne Wiest.

Od roku 1992 do roku 1996 hrala Bakerová v seriály *Picket Fences*. Za svoj herecký výkon získala tri krát cenu Primetime Emmy, ocenenie Zlatý glóbus a tiež ocenenie Screen Actors Guild Award. Neskôr sa objavila v seriály Davida E. Kelleyho, *[[Ally McBealová|Ally McBeal]]*.

V roku 1999 mala jednu z vedľajších úloh v dramatickom filme *The Cider House Rules* a v roku 2004 si zahrala v Oscarovom filme ''Cold Mountain'', po boku Nicole Kidman, Renée Zellweger a Juda Lawa.

V roku 2010 si zahrala v menej úspešnej čiernej komédií *Miss Nobody* a o rok neskôr dostala menšiu rolu tiež v televíznom seriály *Against the Wall*.

V roku 2015 hrala dcéru Blake Lively vo filme *The Age of Adaline* a od roku 2016 je jednou zo stabilného hereckého obsadenia televízneho seriálu *The Ranch* spolu s Ashtonom Kutcherom a Elishou Cuthbert.

## Osobný život
Žije v južnej Kalifornii so svojím druhým manželom, režisérom a producentom Stevenom Robmanom, za ktorého sa vydala v roku 2003. Má syna a dcéru so svojím prvým manželom Donaldom Camillierim.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Absolventi University of California, Berkeley
Kategória:Osobnosti USA anglického pôvodu
Kategória:Osobnosti USA francúzskeho pôvodu
Kategória:Osobnosti z Texasu
Matej Lacko

**Matej Lacko** alebo staršie **Matej Szepsi-Lacko** (; * asi 1570, Moldava nad Bodvou† 1633) bol kronikár, vinársky odborník a kalvínsky kňaz. Vynálezca výroby tokajského výberu (aszú).

## Životopis
Študoval v Sárospataku na kalvínskom gymnáziu, následne od roku 1608 teológiu na univerzite vo Lutherstadt Wittenberg. V rokoch 16031607 pôsobil ako farár v obci Olaszliszka, následne ako učiteľ v Košiciach. Od roku 1614 bol dvorný kazateľ Michala Lórantfiho v Erdőbénye.

Na panstve Lórantfiovcov experimentoval s výrobou vína a vynašiel spôsoby výroby tokajských výberov (maď. aszú). Podrobnejšie: „V roku 1631 bol za spracovanie hrozna a výrobu vína zodpovedný Máté Laczkó [Matej Lacko]. Pretože sa bál útoku Turkov, nariadil zber hrozna oneskorene. Vďaka tomuto oneskoreniu niektoré hrozná chytili ušľachtilú pleseň a boli zozbierané a tlačené oddelene, predtým, ako sa nalievali do muštu. Výsledné víno predávané okolo Veľkej noci si v ďalšom roku získalo veľký obdiv. Toto víno odovzdal svojej panej Zuzane Lorántffy [Zuzana Lórantfiová], vtedy už Rákoci [Rákociová, manželka Juraja I. Rákociho], ktorej veľmi zachutilo a prikázala ho vyrábať v čo najväčšom množstve.“

Autor (za jeho života nevydanej) kroniky s názvom *Kronikajá* (v maďarčine), v ktorej sa venoval najmä udalostiam z východného Uhorska v rokoch 15211624. Dielo predstavuje významný historický prameň pre toto obdobie.

## Zdroje

## Ďalšia literatúra
* 

Kategória:Narodenia v 1570
Kategória:Úmrtia v 1633
Kategória:Osobnosti z Moldavy nad Bodvou
Kategória:Slovenskí vinári
Kategória:Slovenskí kronikári
Kategória:Slovenskí reformovaní kňazi
Kauda

**Kauda** môže byť:
* v anatómii živočíchov, resp. zoológii: chvost, chvostový výbežok (lat. *cauda*), pozri chvost (stavovce)
* v anatómii človeka: chvost (*cauda*), a to konkrétne v termínoch:
** chvost chvostnatého jadra (*cauda nuclei caudati*), pozri chvostnaté jadro (*nucleus caudatus*)
** konský chvost (*cauda equina*)
** chvost podžalúdkovej žľazy (*cauda pancreatis*)
** chvost závitu (*cauda helicis*)
** chvost nadsemenníka (*cauda epididymidis*)
* v hudbe:
** nôžka v starých notách, pozri nota
** v 14.15. storočí: melodicky samostatný záver niektorých skladieb, pozri kauda (hudba)
* dedina v obci Peipsiääre v kraji Tartu v Estónsku, pozri Kauda (Estónsko)

## Pozri aj
* chvost
* kaudálny (*caudalis*)

## Referencie
Clausiusova nerovnosť

**Clausiusova nerovnosť** je vzťah v termodynamike na základe ktorého je možné odvodiť definíciu entropie aj princíp vzrastu entropie. Pomenovaná je po nemeckom fyzikovi Rudolfovi Clausiusovi. Pre všeobecné termodynamické cykly má tvar:
:  \oint \frac{\mathrm{d}Q}{T} \le 0 
kde
*\mathrm{d}Q - diferenciál tepla (J)
*T - teplota (K)

Pre vratné a vnútorne vratné cykly nerovnosť prechádza do tvaru :
:  \oint \frac{dQ}{T} = 0 

Pre nevratné cykly platí:
:  \oint \frac{dQ}{T} 

## Pozri aj
*Carnotove princípy

## Zdroje
*

Kategória:Termodynamika
Kategória:Eponymické termíny vo fyzike
Carnotove princípy

náhľad
**Carnotove princípy** sú dve tvrdenia, ktoré priamo vyplývajú z druhého zákona termodynamiky. Ich porušenie vedie priamo k porušeniu druhého zákona termodynamiky.

## Prvý Carnotov princíp
Účinnosť nevratného tepelného motora je vždy menšia ako účinnosť vratného tepelného motora pracujúceho medzi tými istými zásobníkmi tepla.

## Druhý Carnotov princíp
Účinnosť všetkých vratných tepelných motorov pracujúcich medzi tými istými zásobníkmi tepla je rovnaká.

## Pozri aj
*Nicolas Léonard Sadi Carnot

## Referencie


Kategória:Termodynamika
Kategória:Eponymické termíny vo fyzike
Josef Krejcik

**Josef Emil Krejčik** (* 22. január 1885, Viedeň† 4. január 1957) bol rakúsky šachový majster, novinár a autor.

Narodil sa vo Viedni a zúčastnil sa mnohých miestnych turnajov pred, počas a po prvej svetovej vojne. V roku 1908 získal 6. miesto (tento turnaj vyhral Richard Réti), 5. miesto v roku 1909/10 (tzv. Trebitschov memoriál, vyhral Richard Réti), 8. miesto v roku 1910 (zvíťazili Carl Schlechter a Rudolf Spielmann), obsadili 6. miesto v roku 1914/15 (tzv. Trebitschov memoriál, zvíťazil Schlechter), delil 2.3. miesto, za Józefom Dominikom. V roku 1915 zvíťazil pred Schenkeinom. Ďalej získal 8. miesto v roku 1921 (Friedrich Sämisch vyhral), zdieľal 1. miesto s Hansom Kmochom v roku 1921 a delil 10.12. pozíciu v roku 1929/30 (tzv. 13. Trebitschov memoriál, ktorý vyhrali Kmoch a Spielmann).

Dr. Josef Krejčik publikoval vo vedúcom viedenskom šachovom časopise „*Wiener Schachzeitung*“ a v „*Neues Wiener Tagblatt*“. Bol autorom slávnych šachových kníh: *13 Kinder Caissens* (Viedeň 1924), *Artige und unartige Kinder der Schachmuse* (Lipsko, 1925) a *Mein Abschied vom Schach* (Berlín, 1955). Bol známy svojimi vtipnými poznámkami.

Je po ňom pomenovaný tzv. Krejčiho gambit v holandskej obrane, ktorý pozostáva z ťahov 1. d4 f5 2. g4.

## Referencie

## Zdroj

Kategória:Rakúski šachisti
Kategória:Osobnosti z Viedne
Johannes Esser

**Johannes „Jan“ Fredericus Samuel Esser** (* 13. október 1877, Leiden, Holandsko† 9. august 1946, Chicago, USA) bol holandský plastický chirurg, ktorý propagoval inovatívne metódy rekonštrukčnej chirurgie vojakov zranených v prvej svetovej vojne. Predpokladá sa, že v roku 1917 presadil termín „stent“, aby opísal použitie zubnej zmesi, ktorú v roku 1856 vynašiel anglický zubár Charles Stent (18071885) na vytvorenie formy na rekonštrukciu tváre. Pojem „stent“ sa neskôr rozšíril na zariadenie na expanziu zúžených trubíc telového tkaniva.

Bol jednorazovým šachovým šampiónom, keďže vyhral Holandské majstrovstvá v šachu v zápase o titul proti Rudolfovi Lomanovi v roku 1913.

## Zdroj

Kategória:Plastickí chirurgovia
Kategória:Holandskí lekári
Kategória:Holandskí šachisti
Kategória:Šachisti židovského pôvodu
Kategória:Osobnosti z Leidenu
Kara Mustafa Paša (guvernér Egypta)

**Kara Mustafa Paša** († 1628) bol osmanský štátnik, ktorý slúžil dvakrát ako osmanský guvernér Egypta, najprv od 20. júla do 9. októbra 1623, a potom od 12. februára 1624 do 16. mája 1626. V roku 1623 slúžil ako aga (šéf) janičiarského zboru.

Mustafa Paša bol vzdelávaný v Enderunskej palácovej škole. V roku 1628 sa oženil s Fatmou Sultán, dcérou sultána Ahmeda I., avšak v ten istý rok bol popravený panujúcim sultánom (a jeho novým švagorm) Muradom IV.

## Referencie

Kategória:Osobnosti Osmanskej ríše
Kategória:Úmrtia v 1628
Kategória:Osoby s neistým dátumom narodenia
Kategória:Pašovia
Kategória:Popravení sťatím
Kara Mustafa Paša

**Kara Mustafa Paša** môže byť:

* osmanský generál a veľkovezír, pozri Kara Mustafa
* osmanský guvernér Egypta, pozri Kara Mustafa Paša (guvernér Egypta)
* osmansko-albánsky vojenský dôstojník a štátnik, pozri Kemankeş Kara Mustafa Paša
Max Blümich

**Reinhold Max Blümich** (**Bluemich**) (* 3. november 1886, Lipsko, Nemecko† 23. február 1942, Falkenberg) bol nemecký šachový majster a redaktor.

## Kariéra
Na začiatku svojej šachovej kariéry hral na turnaji v Lipsku, kde v roku 1909 delil 46. miesto, v roku 1910 8. miesto, v roku 1911, 3. miesto, v roku 1912, 3. miesto a v roku 1913, 5. miesto.

Po prvej svetovej vojne zvíťazil alebo zdieľal 1. miesto v nasledujúcich mestách spolu s rokom kedy sa turnaj hral: Mittwerda 1922, Frankfurt 1923, Lipsko 1923, Magdeburg 1924, Chemnitz 1925, Lipsko 1928, Bautzen 1929 a Lipsko 1930. Získal tiež 11. miesto v Breslau v roku 1925 (24. kongres DSB, vyhral Efim Bogoljubow), 9. miesto v Drážďanoch v roku 1926 (vyhral Aron Nimzowitsch), delil 10.11. miesto vo Viedni v roku 1926 (vyhrali Karl Gilg a Heinrich Wagner), 10. miesto v Duisburgu v roku 1929 (26. kongres DSB, vyhral Carl Ahues), ďalej skončil tretí v Zwickau v roku 1930 (vyhral Karl Helling), delil 46. miesto v meste Bad Liebenwerda v roku 1934 (vyhral Salo Flohr), na 1415. skončil na turnaji v Bad Aachen v roku 1935 (3. nemecké šachové majstrovstvá, vyhral Kurt Richter) a na 7. mieste v turnaji v meste Bad Elster v roku 1937 (vyhrali Ludwig Rellstab a Bogoljubow).

Reinhold Max Bluemich zastupoval Nemecko v zápasoch proti Holandsku v Berlíne v roku 1922 a v Rakúsku vo Viedni v roku 1926. Hral za Nemecko aj na 2. šachovej olympiáde v Haagu v roku 1928 s výsledkom +5–4 = 4.

Počas druhej svetovej vojny delil 5.8. miesto na turnaji v Krakove / Krynici / Varšave v roku 1940 (1. šachový turnaj verejnej správy, vyhral Bogoljubow a Anton Kohler), získal 7. miesto v Bad Elster v roku 1941 (vyhral Klaus Junge) a delil 7.9. miesto v Krakove / Varšave 1941 (zvíťazili Alexander Alekhine a Paul Felix Schmidt).

V rokoch 19251942 bol redaktorom prvého nemeckého šachového časopisu *Deutsche Schachzeitung*. Bol autorom neslávne známeho vydania *Kleine Lehrbuch des Schachspiels* z roku 1941, ktoré napísali Jean Dufresne a Jacques Mieses a ktorý oportunisticky zmenil, vynechal a upravil odkazy na šachové osobnosti so židovským pôvodom.

## Zdroj

Kategória:Nemeckí šachisti
Kategória:Osobnosti z Lipska
Klinik

**Klinik** môže byť:
* lekár pracujúci na klinike, pozri klinika (lekárska fakulta)
* lekár, ktorý má skúsenosti s praktickou, klinickou medicínou, pozri klinická medicína

## Pozri aj
* klinický
* klinika

## Referencie
Bargello

**Bargello** alebo **Palác Bargello** (*Palazzo del Bargello*) je palác a múzeum v talianskej Florencii. 

Palác bol vybudovaný medzi rokmi 1255 a 1261 a rozšírený v rokoch 1280 až 1346. Múzeum bolo otvorené v roku 1865. Budova má 54 metrov vysokú vežu a pôvodne bola sídlom rôznych florentských mestských úradov; svoje meno získala v čase, keď tu sídlil náčelník mestskej polície, *bargello*. V 18. storočí slúžil dvor paláca ako popravisko. 

*Múzeum Bargello* (*Národné múzeum Bargello*, *Museo Nazionale del Bargello*) je predovšetkým jedna z najvýznamnejších sochárskych zbierok sveta, v ktorej sú zastúpení Michelangelo, Donatello, Cellini, Bernini, Brunelleschii, či Andrea del Verrocchio. Ďalej sú tu zbierky mincí, zbraní a miniatúr.

## Referencie


## Iné projekty

## Externé odkazy
* Museum Bargello  
* 

## Zdroj

Kategória:Paláce v Taliansku
Kategória:Stavby vo Florencii
Kategória:Renesančné stavby v Taliansku
Kategória:Múzeá v Taliansku
Kategória:Galérie v Taliansku
Československá komisia pre atómovú energiu

**Československá komisia pre atómovú energiu**, skratka **ČSKAE**, bol československý štátny dozorný orgán v oblasti jadrovej energie. Vznikla v roku 1959 a fungovala do 31. decembra 1992, kedy zanikla spolu s rozpadom Česko-Slovenska. Jej nástupníckymi úradmi sa stali Státní úřad pro jadernou bezpečnost v Česku a Úrad jadrového dozoru Slovenskej republiky na Slovensku. ČSKAE mala v porovnaní s neskoršími dozornými orgánmi širší mandát a pole pôsobnosti, riadila tiež projekty rozvoja vedy a techniky v jadrovej oblasti.

ČSKAE spočiatku fungovala od 29. apríla 1959 ako ***Komise pro atomovou energii při Státním výboru pro rozvoj techniky***. Komisiu viedol profesor František Běhounek. Výbor bol v roku 1962 zrušený a nahradený Štátnou komisiou pre rozvoj a koordináciu vedy a techniky (SKVT). V roku 1962 bola Komisia pre atómovú energiu premenovaná na ČSKAE so štatútom stáleho výboru SKVT pre oblasť mierového využívania jadrovej energie. Prvým predsedom bol Jan Neumann. Od roku 1977 mohla ČSKAE vydávať prvé právne záväzné predpisy pre bezpečnosť jadrovej energetiky. Prvým projektom, ktorý dozor kontroloval, bolo spúšťanie jadrovej elektrárne A1 v Jaslovských Bohuniciach (v prevádzke 1972977), počas pôsobenia ČSKAE boli uvedené do prevádzky aj jadrové elektrárne Jaslovské Bohunice V1 a V2 (spúšťanie 19781985) a Dukovany (spúšťanie 19851987).

Posledným predsedom pred zánikom ČSKAE bol Ing. Karel Wagner, CSc., podpredsedom a hlavným inšpektorom bol Ing. Miroslav Hrehor.

## Referencie


Kategória:Jadrová energetika na Slovensku
Kategória:Jadrová energetika v Česku
Kategória:Organizácie založené v 1959
Kategória:Organizácie zaniknuté v 1992
Næstved (obec)

**Næstved** (dán. *Næstved Kommune*) je obec v Dánsku v regióne Sjælland.

Obec vznikla 1. januára 2007 administratívnou reformou zlúčením obcí Fladså, Fuglebjerg, Holmegaard, Suså a starej obce Næstved.

Hlavným sídlom obce je mesto Næstved.
[náhľad|Prístav v [Næstved|Næstvede]]

## Referencie

## Zdroj

* 

Kategória:Obce v Dánsku
Kategória:Región Sjælland
Montpellier Business School

**Montpellier Business School** je európska biznis škola nachádzajúca sa v Montpellieri vo Francúzsku. Bola založená v roku 1897.

## Charakteristika
MBS je trojnásobne akreditovaná medzinárodnými AMBA, EQUIS a AACSB. Škola má cca 17 700 absolventov. Významnými absolventmi sú Eric Besson (bývalý francúzsky minister).

## Študijné programy
MBS má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. V portfóliu sú tak isto Executive MBA.

## Umiestnenia v rebríčkoch
V roku 2019 sa program Master in Management umiestnil na 55. mieste v globálnom rebríčku Financial Times.

## Referencie


## Externé odkazy
* Oficiálna stránka 
* Montpellier BS alumni Stránka absolventov

Kategória:Súkromné vysoké školy vo Francúzsku
Kategória:Montpellier
Tvoja tvár znie povedome (1. séria)

**Prvá séria** televíznej show **[[Tvoja tvár znie povedome]]** sa začala vysielať na Markíze 6. marca 2016 a víťaz bol predstavený v poslednom dieli odvysielanom 1. mája 2016. Moderátorom sa stal Martin „Pyco” Rausch. Porotcami sa stali herec Daniel Dangl, herečka Zuzana Fialová a spevák Mário „Kuly“ Kollár, ku ktorým sa každý diel pridal špeciálny hosť.

Víťazom prvej série sa stal Lukáš Adamec, ktorý daroval šek v hodnote 3000€ Detskému fondu Slovenskej republiky.

## Formát
Každý zo súťažiacich si v každom kole vyžreboval jednu známu osobnosť, ktorú v nasledujúcom týždni napodobnil. Slúžil im k tomu profesionálny tím maskérov, tanečníkov a odborníkov na spev a herectvo. Ich úlohou bolo napodobniť ju tak, aby zaujala porotu, ktorá na konci večera rozdala body od 1 až po 8. Súťažiaci, ktorý mal za večer najviac hlasov, vyhral a pridelil 1000€ ľubovoľnej charitatívnej spoločnosti. V prípade remízy rozhodla porota. O víťazovi tiež rozhodovali sami súťažiaci, pretože každý z nich má ešte päť špeciálnych bodov, ktoré udelil jednému zo svojich kolegov. Pokiaľ sa súťažiaci delí o posledné miesto spolu s iným súťažiacim, je na posledné miesto vždy určený iba jeden.

Body sa priebežne sčítavajú až do konca deviateho kola - semifinále, kedy štyria účinkujúci s najvyššími počtami hlasov postúpili do finále. O celkovom víťazovi rozhodla porota vo finálovom kole. Víťaz obdržal 3000€ a odovzdal ich ľubovoľnej charite.

## Obsadenie
### Špeciálni porotcovia

### Súťažiaci

Tím súťažiacich sa skladal z ôsmich známych osobností:

* štyri ženy (Helena Krajčiová, Michaela Čobejová, Emma Drobná a Barbora Švidraňová)
* štyria muži (Viktor Vincze, Štefan Skrúcaný, Lukáš Adamec a Andrej Bičan)

### Mentori

Súťažiacim pri prípravách vystúpení pomáhali mentori:

## Prehľad víťazov

## Prehľad vystúpení

### Súhrn bodov

## Jednotlivé týždne
### Prvé kolo
V prvom kole sa predstavili aj porotcovia:
* Daniel Dangl ako Robbie Williams s piesňou „Let Me Entertain You“
* Zuzana Fialová ako Amy Winehouse s piesňou „Rehab“
* Mário „Kuly“ Kollár ako Luciano Pavarotti s piesňou „La Donna e Mobile“

{| class="wikitable"

### Druhé kolo

### Tretie kolo

### Štvrté kolo

### Piate kolo

### Šieste kolo

### Siedme kolo

* Originál pieseň „Sladké mámení“ spieva Helena Vondráčková.

### Ôsme kolo
* V priebehu vystúpenia Lukáša Adamca sa pridal porotca a pôvodný interpret piesne Mário „Kuly” Kollár.

### Deviate kolo (semifinále)

### Desiate kolo (finále)

Vo finále sa predstavili zvyšní finalisti, porotcovia a mentori:

* Špeciálny porotca Filip Tůma na začiatku vystúpil ako Andrea Bocelli s piesňou „Con te Partiró“
* Finalisti na začiatku vystúpili ako Village People s piesňou „YMCA“

## Sledovanosť

## Referencie

Kategória:Tvoja tvár znie povedome
Kasárne kapitána Jána Nálepku

**Kasárne kapitána Jána Nálepku** môžu byť:
* kasárne v Trebišove, pozri Kasárne kapitána Jána Nálepku (Trebišov)
* kasárne v Trenčíne na Olbrachtovej ulici, predchádzajúci názov (od roku 1919) Masarykove kasárne, pozri Kasárne kapitána Jána Nálepku (Trenčín)
* bývalé kasárne:
** v Trnave, sídlili v priestoroch Šľachtického konviktu, pozri Trnava
** v Rimavskej Sobote, pozri Rimavská Sobota

## Pozri aj
* Ján Nálepka
Ján Lukáč

**Ján Lukáč** môže byť:

* slovenský futbalista (* 1959), pozri Ján Lukáč (futbalista)
* slovenský politik, poslanec Národnej rady Slovenskej republiky (* 1960), pozri Ján Lukáč (politik) 

## Pozri aj
* Lukáč
* Lukáč (priezvisko)

## Referencie

Lukáč, Ján
Lukáči

**Lukáči** je priezvisko na Slovensku.

## Známi nositelia
* František Lukáči (Lukátsy, Lukátsek; 18181895), rímskokatolícky kňaz, učiteľ a veršovník
* Vojtech Lukáči (Lukácsy, Lukáč; 18381881), farár a dekan v Moravskom Svätom Jáne i Borskom Svätom Jure a politik, poslanec Uhorského snemu

## Pozri aj
* Lukáč
* Lukachich

## Referencie

Kategória:Priezviská na Slovensku
Lukachich

**Lukachich** je priezvisko.

## Známi nositelia
* Géza Lukachich (18651943), uhorský a maďarský šľachtic a vojenský dôstojník
* Pavol Lukachich (18971962), slovenský maliar a výtvarný pedagóg

## Pozri aj
* Lukáč
* Lukáči

## Referencie

Kategória:Priezviská na Slovensku
500 (číslo)

**Päťsto** (500) je prirodzené číslo predchádzajúce číslu 501 a nasledujúce po čísle 499.

## Pozri aj
* 500 – rok

Kategória:Celé čísla
Kategória:Čísla
Únia živnostníkov, podnikateľov a roľníkov

**Únia živnostníkov, podnikateľov a roľníkov** (skratka **ÚŽPR**) bola mimoparlamentná pravicová politická strana, ktorá pôsobila na Slovensku v rokoch 19952000.

Ministerstvom vnútra Slovenskej republiky (MV SR) bola zaregistrovaná 9. februára 1995. Už pri svojom vzniku strana deklarovala dočasnosť. Pozostávala zo záujmových skupín podnikateľov, ktorých spájala snaha o jasné vymedzenie hospodárskej politiky a presadenie inštitucionálnych, resp. legislatívnych zmien na posilnenie podnikateľského sektora. Na svojom piatom sneme 30. júna 2000 uzavrela dohodu o zlúčení s novozaloženou Slovenskou demokratickou a kresťanskou úniou a zanikla výmazom z registra politických strán a politických hnutí 3. augusta 2000.

Jediným predsedom strany bol Pavol Prokopovič, ktorý bol poslancom Národnej rady SR v rokoch 19982002 za Slovenskú demokratickú koalíciu a vzápätí pôsobil ako minister dopravy, pôšt a telekomunikácií SR v druhej vláde Mikuláša Dzurindu (20022006).

## Referencie

Kategória:Zaniknuté politické strany na Slovensku
Kategória:Organizácie založené v 1995
Kategória:Organizácie zaniknuté v 2000
Tell

**Tell** môže byť:
*sídlisková mohyla, pozri tell (archeológia)
*Malý Atlas
*planétka, pozri 16522 Tell
*mimovoľný prejav pri pokri, pozri tell (poker)
*priezvisko, pozri Tell (priezvisko), napr.
**Guillaume Tell (1902–1998), francúzsky bežec
**Lotte Tellová-Langová (1907–1994), rakúska maliarka
**Vladimir Tell (1899–1925), estónsky futbalista
**Viliam Tell, legendárna švajčiarska osoba
**Wilhelm Tell, viacero osôb
**Willy Tell (* 1966), švajčiarsky hudobník
Viliam Donič

Prof. MUDr. **Viliam Donič**, CSc. (* 1. november 1962) je slovenský lekár internista, fyziológ a univerzitný pedagóg pôsobiaci ako prednosta Ústavu lekárskej fyziológie Lekárskej fakulty Univerzity Pavla Jozefa Šafárika v Košiciach (LF UPJŠ). Je zakladateľom slovenskej spánkovej medicíny.

## Život
V rokoch 19821987 vyštudoval všeobecné lekárstvo na LF UPJŠ, kde neskôr získal hodnosť kandidáta vied (1993), docenta (2001) a napokon profesora (2005) v odbore normálna a patologická fyziológia. Absolvoval študijné pobyty v Švajčiarsku (1989), Spojených štátoch (1993, 2009, 2011, 2014), Belgicku (1994), Francúzsku (1996) a Rusku (2000).

Jeho pôsobiskom sa stal najskôr Ústav patologickej fyziológie LF UPJŠ, kde pracoval ako interný ašpirant (19871990), vedecko-výskumný pracovník s vykonávaním pedagogiky (19901997), odborný asistent (19972001) a docent, pričom súčasne vykonával aj funkciu vedúceho spánkového laboratória (20012004). Od roku 2004 pôsobí ako profesor a prednosta Ústavu lekárskej fyziológie LF UPJŠ.

## Vedeckovýskumná činnosť
Ako priekopník spánkovej medicíny na Slovensku zriadil prvé spánkové laboratórium, ktoré slúži na diagnostiku a liečbu porúch dýchania počas spánku neinvazívnou ventiláciou s pozitívnym tlakom aplikovaným do horných dýchacích ciest CPAP a do praxe zaviedol polysomnografické vyšetrenie.

## Referencie

## Externé odkazy
* 
* 

Kategória:Slovenskí lekári
Kategória:Slovenskí fyziológovia
Kategória:Slovenskí vysokoškolskí pedagógovia
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Vyučujúci na Lekárskej fakulte Univerzity Pavla Jozefa Šafárika v Košiciach
Pavol Török

Doc. MUDr. **Pavol Török**, CSc. (* 21. september 1949, Humenné – † 11. október 2024) bol slovenský lekár anesteziológ a univerzitný pedagóg pôsobiaci na Klinike anestéziológie a intenzívnej medicíny Lekárskej fakulty Univerzity Pavla Jozefa Šafárika v Košiciach (LF UPJŠ) a Východoslovenského ústavu srdcových a cievnych chorôb, a.s. v Košiciach.

Absolvoval štúdium všeobecného lekárstva na LF UPJŠ (19681974), hodnosť kandidáta vied získal na Lekárskej fakulte Univerzity Komenského v Bratislave (1992) a hodnosť docenta na Slovenskej zdravotníckej univerzite v Bratislave (2010) v odbore chirurgia.

V spolupráci so spoločnosťou CHIRANA, a.s. v Starej Turej sa venoval problematike optimalizácie umelej ventilácie pľúc v snahe vyvinúť jednoduchý ventilátor s prvkami automatizácie pre prednemocničnú starostlivosť a transport.

## Referencie

## Externé odkazy
* Lekárska fakulta chcela vylepšiť prístroje na pľúcnu ventiláciu, projekt zamietli (2020)

Kategória:Osobnosti z Humenného
Kategória:Slovenskí anestéziológovia
Kategória:Slovenskí vysokoškolskí pedagógovia
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Vyučujúci na Lekárskej fakulte Univerzity Pavla Jozefa Šafárika v Košiciach
Sleeping Sun

„**Sleeping Sun**“ je power balada fínskej symfonicko-metalovej skupiny Nightwish. Skladba bola napísaná Tuomasom Holopainenom a bola venovaná zatmeniu Slnka, ktoré vzniklo na európskej oblohe 11. augusta 1999. Prvýkrát vyšla ako singel 11. augusta 1999 a druhýkrát 19. októbra 2005.

## Prvé vydanie

„**Sleeping Sun (Four Ballads of the Eclipse)**“ je piaty singel fínskej skupiny Nightwish, ktorý vyšiel 11. augusta 1999 cez vydavateľstvo Spinefarm Records. Skladba bola nahrávaná medzi májom a júnom 1999 v dvoch nahrávacích štúdiách, Caverock a Finnvox, vo Fínsku.

### Zoznam skladieb

### Obsadenie
* Tarja Turunen – spev
* Tuomas Holopainen – klávesy
* Erno "Emppu" Vuorinen – gitary
* Jukka Nevalainen – bicie
* Sami Vänskä – basgitara

## Druhé vydanie

„**Sleeping Sun**“ je štrnásty singel fínskej skupiny Nightwish z albumu *[[Highest Hopes]]*. Bol nahraný v priebehu roka 2005 a vyšiel 19. októbra 2005 ako CD a DVD singel.

CD singel obsahuje celú verziu skladby z roku 2005, radio edit verziu novej verzie a pôvodnú verziu z roku 1999.

### Zoznam skladieb
#### CD singel
# „Sleeping Sun“ (radio edit)
# „Sleeping Sun“
# „Sleeping Sun“ (originál z roku 1999)

#### DVD singel
# „Sleeping Sun 2005“
# „Sleeping Sun 1999 version“
# „Sleeping Sun (Live @ Summer Breeze)“

### Obsadenie
* Tarja Turunen – spev
* Tuomas Holopainen – klávesy
* Erno "Emppu" Vuorinen – gitary
* Marco Hietala – basgitara
* Jukka Nevalainen – bicie

## Referencie

## Externé odkazy
*Viac informácií o singli „Sleeping Sun“: 1999  2005 
*Fotografie z druhého videoklipu

## Zdroj

Kategória:Piesne skupiny Nightwish
Kategória:Single z 1999
Kategória:Single z 2005
Zdvíhač

**Zdvíhač** môže byť:
* prístroj na zdvíhanie, pozri zdvíhač (prístroj)
* v anatómii: sval, ktorý zdvíha niektorý orgán ľudského tela, pozri zdvíhač (sval)

## Pozri aj
* zdvih

## Referencie
Zdvíhač (sval)

**Zdvíhač** je sval, ktorý zdvíha niektorý orgán ľudského tela.

V slovenskej anatomickej terminológii sa takto označujú tieto svaly:
* zdvíhač semenníka (*musculus cremaster*),
* zdvíhač ústneho kútika (*musculus levator anguli oris*),
* zdvíhač ritného otvoru, análny zdvíhač (*musculus levator ani*),
* zdvíhač štítnej žľazy (*musculus levator glandulae thyroideae*),
* zdvíhač hornej pery (*musculus levator labii superioris*),
* zdvíhač hornej pery a nosového krídla (*musculus levator labii superioris alaeque nasi*),
* zdvíhač lopatky (*musculus levator scapulae*),
* zdvíhač hornej mihalnice (*musculus levator palpebrae superioris*),
* zdvíhač podnebnej opony (*musculus levator veli palatini*),
* zdvíhač predstojnice (*musculus levator prostatae*),
* zdvíhače rebier (*musculi levatores costarum*),
** krátke zdvíhače rebier (*musculi levatores costarum breves*),
** dlhé zdvíhače rebier (*musculi levatores costarum longi*).

## Poznámky


## Referencie

Kategória:Svaly
Baranská župa

**Baranská župa** alebo **Baraňská župa** (staršie *Baraňanská župa*) môže byť:
* uhorská župa, pozri Baranská župa (Uhorsko)
* maďarská župa, pozri Baranská župa (Maďarsko)
Čongrádska župa

**Čongrádska župa** alebo (staršie) **Čongradská župa** môže byť:
* bývalá župa v Uhorsku, pozri Čongrádska župa (Uhorsko)
* starší názov Čongrádsko-čanadskej župy v Maďarsku, pozri Čongrádsko-čanádska župa
Gloria Guida

**Gloria Guida** (* 19. november 1955, Merano, Taliansko) je talianska herečka a modelka.

## Životopis a kariéra
Gloria Guida sa narodila v meste Merano, v Taliansku. Ako dieťa sa presťahovala so svojou rodinou do Bologne. Najskôr začala spevácku kariéru, neskôr sa začala venovať modelingu a v roku 1974 získala titul Miss Teenage Italia.

Guidová následne hrala v mnohých erotických komédiách. Dva z jej prvých filmov, *La ragazzina* a *La minorenne*, boli natočené v lete 1974 a sú to príbehy mladých žien objavujúcich svoju sexualitu. Svoj skutočný prielom zažila v roku 1975 vo filme *La liceale*. Ďalším filmom s mimoriadnym úspechom bol film *Avere vent'anni* v roku 1978, v ktorom hrala spoločne s herečkou Lilli Carati.

V roku 1981 sa Guidová vydala za speváka a herca Johnnyho Dorelliho, s ktorým sa stretla na javisku muzikálu *Accendiamo la lampada* (1979). S ním má jednu dcéru a následne ukončila svoju hereckú kariéru.

## Iné projekty

## Zdroj

Kategória:Talianske filmové herečky
Kategória:Talianske televízne herečky
Kategória:Talianski divadelní herci
Kategória:Talianske speváčky
Kategória:Talianske modelky
Lucia Bosè

**Lucia Bosè** (* 28. január 1931, Miláno, Taliansko - † 23. marec 2020, Segovia, Španielsko) bola talianska herečka.

## Životopis a kariéra
Pracovala v cukrárni, kde ju objavil Luchino Visconti. V roku 1947 vyhrala súťaž *Miss Taliansko* a v roku 1950 ju Giuseppe de Santis obsadil do hlavnej ženskej role v neorealistickom filme *Nie je mier pod olivami*. Patrila k hlavným talianskym hviezdam päťdesiatych rokov a spolupracovala s mnohými známymi režisérmi.

V roku 1955 sa odsťahovala aj s manželom do Španielska kde žila až do svojej smrti. Má tri deti - syn Miguel je známy spevák - Lucía, Paola, a desať vnúčat. V roku 2018 jej bol udelený Rád občianskych zásluh.

V meste Turégano založila prvé múzeum anjelov na svete.

Zomrela na pneumóniu komplikovanú vírusom COVID-19.

## Referencie


## Iné projekty

## Externé odkazy
* 
* 

## Zdroj

Kategória:Talianske filmové herečky
Kategória:Talianske televízne herečky
Kategória:Úmrtia na COVID-19
Kategória:Úmrtia na pneumóniu
Kategória:Osobnosti z Milána
Talet-30

** Talet 30** je slovenská konštrukcia ťahača leteckej prevádzkovej techniky. Bol vyvinutý pre potreby ťahania a vytláčania všetkých druhov lietadiel a vrtuľníkov do hmotnosti  po spevnených plochách letiska a do  po trávnatých plochách. Rovnako je určený na ťahanie leteckej prevádzkovej techniky po pevných aj trávnatých plochách letiska.

Vozidlo vzniklo na požiadavku Armády SR, pre ťahanie vojenskej leteckej techniky. Dovtedy sa na ťahanie a tlačenie leteckej techniky používali nákladné automobily, čo spôsobovalo časté poškodzovanie prednej podvozkovej nohy.

Pôvodným výrobcom automobilu Talet-30 bola spoločnosť Kerametal, dnes práva k tomuto vozidlu vlastní spoločnosť Way Industry. Talet 30 sa používa na slovenských letiskách, a používajú ho aj Ozbrojené sily Slovenskej republiky a Armáda Českej republiky.

## Používatelia
* Slovensko
* Česko

## Referencie


Kategória:Slovenské vojenské vozidlá
Hevešská župa

**Hevešská župa** môže byť:

* župa v Uhorsku, pozri Hevešská župa (Uhorsko)
* župa v Maďarsku, pozri Hevešská župa (Maďarsko)
Boršod

**Boršod** alebo zriedkavo **Boršód** (maď. *Borsod*) môže byť:
*zaniknutý hrad v dnešnom Maďarsku, pozri Boršod (hrad)
*Boršodská župa
*kniežatstvo vo východnej časti Nitrianskeho kniežatstva (t.j.  medzi Tatrami, Novohradom, Tokajom a Slanskými vrchmi), ktorého existenciu na začiatku 11. storočia postuluje J. Steinhübel, pozri Boršod (kniežatstvo)

## Zdroje
Šomoď

**Šomoď** (maď. **Somogy**) môže byť:
*Šomodská župa
*v 2. polovici 10. storočia: Šomodské kniežatstvo
*zámok (hrad; dnes zrúcanina) v dnešnom meste Somogyvár, podľa ktorého bol pomenovaný Šomodský komitát , pozri Somogyvár (hrad)
*starší názov hradu dnes označovaného ako Sümeg , pozri Sümeg (hrad)

**Somogy** môže byť aj:
*starší názov mesta dnes označovaného ako Sümeg, pozri Sümeg
*bývalá samostatná obec, dnes súčasť mesta Pécs, pozri Somogy (Pécs)
*doložený názov slovenskej obce Smižany zo 14. stor., pozri Smižany
*literárny časopis, pozri Somogy (časopis)

## Zdroje
Kristián Ernest Krieger

Dr. **Kristián Ernest Krieger** alebo pôvodným zápisom **Christian Ernest Krieger** (; * 13. december 1745, Prešov† ?) bol nemecký lekár, príslušník významnej prešovskej lekársko-lekárnickej rodiny Kriegerovcov.

Narodil sa v rodine lekárnika Ernesta Kriegera, ktorý v roku 1773 žiadal o povolenie odkúpiť zariadenie zrušenej jezuitskej lekárne. Mladý Krieger študoval medicínu najprv na Univerzite v Jene a podľa označenia na dizertácií bol členom Societas Teutonica Jenensis. V roku 1773 absolvoval štúdium na Lekárskej fakulte Trnavskej univerzity a vrátil sa do svojho rodiska. Z roku 1800 o ňom nachádza zmienka v spise o vizitácii lekárne Apotheca Goczigiana v Košiciach, v ktorom je označený ako *„Physicus Eperiesensis“*. Stal sa mestským lekárom Prešova, čo dokladá zmienka z publikácie venovanej novorodeniatkam prešovskej evanjelickej cirkvi, kde je označený týmto titulom.

## Dielo
* *Dissertatio inaug.*[uralis] *de morborum temporibus*. Posonii, 1773

## Referencie

Kategória:Narodenia 13. decembra
Kategória:Narodenia v 1745
Kategória:Osoby s neistým dátumom úmrtia
Kategória:Osobnosti z Prešova
Kategória:Uhorskí lekári
Békeš

**Békeš** alebo **Békéš** môže byť:
*Békešská župa
*historický slov. názov maďarského mesta Békés, pozri Békés
Čanád

**Čanád** alebo **Čanad** (maď. *Csanád*) môže byť:
* Čanadská župa
* historický sídelný hrad Čanadského komitátu, dnes ruina v rumunskom sídle Cenad, pozri pod Cenad

**Čanád** (maď. *Csanád*) môže byť aj:
* Dobokov syn, župan v 11. stor., pozri Čanád (Dobokov syn)
* uhorský stredoveký šľachtický rod, pozri Čanád (rod)
* Čanadín (uhorský cirkevný hodnostár, žil (?)12801349) 

## Referencie
Sümeg (rozlišovacia stránka)

**Sümeg** môže byť:
*mesto v Maďarsku, pozri Sümeg
*hrad v tomto meste, pozri Sümeg (hrad)
*Sümegský okres
*staršie: Sümegský obvod
*jeden z historických názvov Šomodskej župy, pozri Šomodská župa (Uhorsko)
Váh (rozlišovacia stránka)

**Váh** môže byť:
* rieka na Slovensku, pozri Váh
* v histórii:
** Provincia Váh (na severnom Slovensku v 2. pol. 10. storočia)
** kniežatsvo v severnej časti Nitrianskeho kniežatsva (Kysuce, Orava, Turiec, Liptov a blízke okolie), ktorého existenciu na začiatku 11. storočia postuluje J. Steinhübel , pozri Váh (kniežatstvo)
* folklórny súbor, pozri Váh (folklórny súbor)
* priezvisko, pozri Váh (priezvisko), napr.
** Juraj Váh, slovenský dramatik

## Zdroje
Bodrog (rozlišovacia stránka)

**Bodrog** môže byť:
*rieka, pozri Bodrog
*obec v Maďarsku, pozri Bodrog (obec)
*sídlo v Rumunsku v Klužskej župe, pozri Bodrog (Rumunsko)
*uhorská župa do roku 1802 (v dnešnom južnom Maďarsku), pozri Bodrocká župa
Čongrád

**Čongrád** alebo **Čongrad** (maď. *Csongrád*) môže byť:
*mesto v Maďarsku, pozri Csongrád
*Čongrádska župa